Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 946

1. A képzési cél A képzőművészetek (festészet, szobrászat, építő- és iparművészet, a modern média) történetével foglalkozó olyan szakemberek képzése, akik jártasak az egyetemes és a magyar képzőművészet, a művészetelmélet kérdéseiben. Ismereteik birtokában, a megfelelő gyakorlati készségek elsajátítása után alkalmasak a művészeti örökség védelmével, a műalkotások közvetítésével és gondozásával kapcsolatos munkakörök betöltésére. Munkájukat szakmai intézményekben (múzeumi és műemlékvédelmi intézmények, kutatóintézetek, közoktatási intézmények, galériák, oktatási és ismeretterjesztési fórumok), oktatóként, kutatóként vagy kritikusként végzik. A szakon tanári képesítést lehet szerezni. A szak egyszakos és kétszakos képzés keretében egyaránt végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes